b'\n_START_ARTICLE_\nAmateur Athletic Union\n_START_PARAGRAPH_\nAmateur Athletic Union (AAU) on mittetulundus\xc3\xbching, vabatahtlike juhitav spordiorganisatsioon Ameerika \xc3\x9chendriikides. AAU keskendub amat\xc3\xb6\xc3\xb6rspordi arendamisele._NEWLINE_AAU asutati 21. jaanuaril 1888. aastal See korraldas pikka aega USA osalemise paljudel rahvusvahelistel v\xc3\xb5istlustel ja tegi tihedat koost\xc3\xb6\xc3\xb6d ol\xc3\xbcmpialiikumisega, et valmistada v\xc3\xb5istlejaid ette ol\xc3\xbcmpiam\xc3\xa4ngudeks. Alates 1978. aasta amat\xc3\xb6\xc3\xb6rspordiseadusest on AAU keskendunud aga k\xc3\xb5igi sportlaste spordiprogrammide korraldamisele, olenemata nende vanusest, rohujuuretasandilt. Uue seadusega anti vastutus amat\xc3\xb6\xc3\xb6rspordi eest \xc3\xbcle vastloodud Ameerika \xc3\x9chendriikide ol\xc3\xbcmpiakomiteele, nii et alaliidud vastutavad oma spordiala eest ise. _NEWLINE_AAU v\xc3\xb5istlustel osaleb igal aastal umbes 500 000 v\xc3\xb5istlejat ja umbes 50 000 vabatahtlikku. AAU on jagatud 56 ringkonnaks, mille \xc3\xbclesandeks on v\xc3\xb5istluste korraldamine. Igal aastal korraldavad AAU ringkonnad 34 spordiprogrammi, \xc3\xbcle 250 osariigi meistriv\xc3\xb5istluse ja \xc3\xbcle 30 000 vanuseklassi v\xc3\xb5istluse.'